Duffy (sanger)

Aimée Anne Duffy (født 23. juni 1984 i Bangor i Gwynedd i Wales), best kjent under artistnavnet Duffy, er en walisisk sanger og skuespiller som synger en blanding av soul, pop og  poprock.

Duffy ga ut debutalbumet sitt, Rockferry, i 2008, fikk hun verdensomspennende oppmerksomhet og albumet toppet den britiske listen.

 Biografi 
Duffy er født i Bangor i det nordvestlige Wales. Faren var engelsk og moren walisisk, de skilte seg da hun var 10 år og hun flyttet med moren og to søstre. I september 1998, i en alder av 14 år, ble Duffy kortvarig plassert i et trygt hus hos politiet da myndighetene avdekket en plan fra stefarens ekskone om å betale en leiemorder 3000 pund for å drepe stefaren hennes. Stefarens ekskone ble dømt til en fengselsstraff på 3,5 år. Som 15-åring flyttet hun tilbake til farens hjem i Nefyn. Moren og søstrene snakket ikke med henne på omtrent et år etterpå. 15 år gammel begynte hun å synge i lokale band. Som reaksjon på foreldrenes brudd var de neste tre årene en opprørsk periode som inkluderte mye drikking, 48-timers strandfester, kroppspiercing og stjele en båt. I 2003 ble hun invitert til å delta i et lokalt TV-show, der deltakerne konkurrerte. I 2004 spilte hun inn sin første plate, Aimée Duffy, en EP på walisisk. Hun var servitør i en fransk restaurant og jazzklubbsanger i Chester. 

I 2007 fikk hun platekontrakt, og hun opptrådte i forskjellige TV-programmer på  BBC. Albumet Rockferry kom ut i mars 2008, men allerede månedene før dette var singlene «Rockferry» og «Mercy» gitt ut, og særlig sistnevnte ble en stor hit. Albumet ble godt mottatt, og solgte 700 000 eksemplarer i Storbritannia i løpet av tre måneder. Platene hennes solgte også bra i USA etter at «Mercy» ble brukt i filmen Sex and the City: The Movie. I 2009 mottok Duffy Grammy-prisen for beste popvokalalbum for Rockferry, en av tre nominasjoner, og vant tre av fire Brit Awards-nominasjoner, for britisk gjennombrudd, beste britiske kvinnelige og beste britiske album. Duffy spilte inn en coverversjon av Paul McCartney and Wings sang «Live and Let Die» på veldedighetsalbumet War Child Heroes, Volume I i 2010. Samme år skrev Duffy og Bernard Butler sangen «Smoke Without Fire», som var med på lydsporet til filmen An Education, i 2010 debuterte hun også som skuespiller i filmen Patagonia hvor hun spilte rollen Sissy, en av de mest fremtredende birollene i filmen, hvor hun følger en ung walisisk kvinne på en reise for å finne røttene sine.

Duffy inngikk et låtskrivingspartnerskap med Albert Hammond for det neste albumet. Endlessly ble utgitt i november 2010 og plasserte seg som nummer 9 på albumlistene i Storbritania. Albumets første singel, «Well, Well, Well», klarte ikke å oppnå suksessen til tidligere singler, og kom inn på de britiske hitlistene som nummer 41. Låten har en rytmeseksjon av den amerikanske hiphop-gruppen The Roots. I 2011 annonserte produsentene David Banner og Albert Hammond at Duffy var i studio for sitt tredje album, men ingenting skjedde de neste årene. I august 2011 skulle Duffy opptre i Monaco på Sporting Summer Festival, men avlyste. I oktober 2012 ble Duffy annonsert som artist på Atelier Festival i Dubai, men avlyste. I 2013 ga Duffy sin første liveopptreden på tre år under en hyllest til Edith Piaf i New York. På filmfestivalen i Cannes i 2014 ble det annonsert at Duffy skulle spille hovedrollen i et filmprosjekt kalt Secret Love, som aldri ble noe av. I 2015 dukket hun opp i krimthrilleren Legend, der hun spilte den amerikanske sangeren Timi Yuro, og bidro også med tre sanger til lydsporet, «Whole Lot of Love» ble gitt ut som singel.

Etter å ha unngått media og offentlige arrangementer i årevis, og ikke gitt ut nytt musikalsk materiale, sa Duffy i et intervju i 2020 at hun ble «voldtatt, dopet og holdt som gissel» for mange år siden, og at det var grunnen til pausen hennes. I 2020 la hun ut to av sine uutgitte sanger, «Something Beautiful» som først ble spilt på BBC Radio 2 i mars 2020, og «River in the Sky» som hun delt på Instagram. Ingen av sangene finnes som kommersielle utgivelser og er ikke på Spotify eller som fysisk/digital singeler. Selv om Duffy ikke har uttalt seg om et eventuelt comeback skriver flere kilder at hun jobber med ny musikk og vurderer et comeback. En The Emotion video med «Mercy» hvor Duffy mimer til sangen ble lagt ut på TikTok i 2025, noe som ble tolket som et mulig comeback.

 Diskografi 
 Studioalbum 
 2008 – Rockferry

 EP'er 

 2004 – Aimée Duffy
 2009 – Deluxe EP

 Singler 
 2007 – «Rockferry»
 2008 – «Mercy»
 2008 – «Warwick Avenue»
 2008 – «Stepping Stone»
 2008 – «Rain On Your Parade»
 2010 – «Endlessly»
 2010 – «Well, Well, Well»
 2015 – «Whole Lot of Love»

 Referanser 

 Eksterne lenker   





Kategori:Britiske låtskrivere
Kategori:Walisiske sangere
Kategori:Personer fra Bangor i Wales